ΓΡΑΠΤΗ ΕΡΩΤΗΣΗ E-0864/01

υποβολή: Jules Maaten (ELDR) προς την Επιτροπή

(22 Μαρτίου 2001)

Θέμα: Εισαγωγή του ευρώ

Κατά τους πρώτους τρεις μήνες μετά την εισαγωγή του ευρώ, στην Ολλανδία ο καταναλωτής θα έχει τη δυνατότητα να απαλλάσσεται από το νόμισμα της χώρας του, επιστρέφοντας τα gulden στις τράπεζες. Ο επιχειρηματίας όμως, για τον ίδιο σκοπό, θα πρέπει να καταβάλει τίμημα στην τράπεζα. Με άλλους λόγους, τις πρώτες αυτές μέρες μετά τη μετατροπή του εθνικού νομίσματος σε ευρώ, ο επιχειρηματίας ενεργεί ως τράπεζα. Φρονεί η Ευρωπαϊκή Επιτροπή ότι αυτή η έμμεση μετακίνηση του κόστους στον επιχειρηματία είναι δίκαιη;

Υπάρχει αυτή η μετακίνηση του κόστους στον επιχειρηματία σε κάθε κράτος μέλος;

Μπορεί η Ευρωπαϊκή Επιτροπή να προβεί σε χωριστές αναφορές ανά κράτος μέλος;

Τις πρώτες μέρες της μετατροπής του εθνικού νομίσματος σε ευρώ ο επιχειρηματίας θα πρέπει να έχει στη διάθεσή του διπλή ποσότητα χρημάτων. Το γεγονός αυτό αποτελεί πρόβλημα στην Ολλανδία εφόσον ο επιχειρηματίας θα πρέπει να ασφαλίσει αυτά τα επιπλέον χρήματα.

Μπορεί η Ευρωπαϊκή Επιτροπή να αναφέρει εάν κάτι τέτοιο αποτελεί πρόβλημα σε κάθε κράτος μέλος και πώς σκέπτεται να αλλάξει την κατάσταση αυτή;

Στις 5 Μαρτίου ο Πρόεδρος της Ευρωπαϊκής Κεντρικής Τράπεζας, κ. Duisenberg, ανακοίνωσε στην Οικονομική και Νομισματική Επιτροπή του Ευρωπαϊκού Κοινοβουλίου ότι δεν έχουνπάρξει παράπονα για τη συνεργασία των ιδιωτικών τραπεζών κατά την εισαγωγή του ευρώ την 1η Ιανουαρίου του προσεχούς έτους. Είναι η Ευρωπαϊκή Επιτροπή εξίσου ευχαριστημένη για τη συνεργασία των τραπεζών, ιδίως σε ό,τι αφορά την ικανότητά τους να τα καταφέρουν με τις πρόσθετες απαιτήσεις έναντι των μικρομεσαίων επιχειρήσεων (όπως π.χ. εκτεταμένο άνοιγμα των τραπεζών την 1η Ιανουαρίου, κόστος που θα επιβαρύνει τις επιχειρήσεις κατά τη μετατροπή της παλιάς νομισματικής μονάδας);

Εάν ένας πελάτης επιθυμεί να αλλάξει τράπεζα, π.χ. επειδή αναμένει καλύτερη εξυπηρέτηση από μια άλλη τράπεζα, αποτελεί σημαντικό εμπόδιο αυτός ο πελάτης να χρειασθεί χρόνο για να λάβει έναν εντελώς καινούργιο αριθμό τραπεζικού λογαριασμού. Υπάρχουν, σύμφωνα με την Ευρωπαϊκή Επιτροπή, νομικοί κανόνες οι οποίοι απαγορεύουν ένα καταναλωτής ή επιχειρηματίας να πάρει μαζί του τον αριθμό του τραπεζικού του λογαριασμού σε περίπτωση που επιθυμεί να αλλάξει τράπεζα;

Απάντηση του κ. Solbes Mira Εξ ονόματος της Επιτροπής

(17 Μαΐου 2001)

Στη σύστασή της τής 11ης Οκτωβρίου 2000(1), η Επιτροπή είχε συστήσει τη δωρεάν και άνευ ορίων ανταλλαγή χαρτονομισμάτων και κερμάτων για τους πελάτες των τραπεζών (με απλήποχρέωση προειδοποίησης σε περίπτωση μεγάλων ποσών), χωρίς να γίνεται διάκριση μεταξύ φυσικών και νομικών προσώπων.

Η Επιτροπή δεν έχει ακόμη συνολικά στοιχεία όσον αφορά τα έξοδα διαχείρισης που έχουν ενδεχομένως εισπράξει οι τράπεζες για τη φυσική ανταλλαγή μεγάλων ποσών σε χαρτονομίσματα από τα νομικά πρόσωπα. Ορισμένα κράτη μέλη, όπως η Ιρλανδία, διαπραγματεύθηκαν μορφές αντιστάθμισης τους κόστους στο οποίοποβάλλονται οι τράπεζες ως αντάλλαγμα για την μη επιβολή εξόδων διαχείρισης στις επιχειρήσεις.

Κατά τα φαινόμενα οι ασφαλιστικές επιχειρήσεις δεν θα ζητήσουν επιπλέον ασφάλιστρα, είτε γιατί το ασφαλισμένο ποσό αρκεί για να καλύψει την αύξηση (γεγονός που ισχύει συχνά στο χονδρεμπόριο), είτε γιατί το κόστος για την τροποποίηση της σύμβασης είναιψηλότερο από τον πρόσθετο κίνδυνο (περίπτωση που ισχύει συχνά στο εμπόριο).

Η Επιτροπή εκτιμά ότι οι τραπεζικοί φορείς ακολούθησαν στο σύνολό τους ορθά τις συστάσεις αυτές, είτε όσον αφορά τα έξοδα ανταλλαγής είτε την εκ των προτέρων μετακύληση προς το ευρώ τραπεζικών λογαριασμών και των λογιστικών μέσων πληρωμής. Στην ανακοίνωσή της που εξέδωσε στις 3 Απριλίου του 2001(2), εξέφρασε την επιθυμία παράτασης των ωραρίων λειτουργίας των τραπεζικών ταμείων και ειδικό άνοιγμα τωνποκαταστημάτων σε όλη ή σε μέρος της πελατείας τους κατά την 1η Ιανουαρίου 2002.

Ο αριθμός του τραπεζικού λογαριασμού περιλαμβάνει συνήθως κωδικό εντοπισμού της τράπεζας και/ή τουποκαταστήματος και δεν μπορεί κατά συνέπεια να παραμείνει ο ίδιος σε περίπτωση αλλαγής τράπεζας.

(1) ΕΕ C 303 της 24.10.2000.

(2) COM(2001)190 τελικό.